钦定古今图书集成/明伦汇编/氏族典/第228卷 > 杨损
## 钦定古今图书集成/明伦汇编/氏族典/第228卷 > 杨损

按《唐书杨嗣复传》：“嗣复子损，字子默，繇荫补蓝田尉，
至殿中侍御史。家新昌里，与路岩第接。岩方为相，欲
易其厩以广第，损不与，岩不悦，使损按狱黔中，逾年
还，三迁绛州刺史。岩罢去，召为给事，迁京兆尹。与宰
相卢携雅不协，复除给事中。陕虢军乱，逐观察使崔
荛，命损代之，至则尽诛有罪者。拜平卢节度使，徙天平，卒官。